Koordinate: 48° 38′ 01" SGŠ, 21° 43′ 02" IGD

**Trebišov** (slov. *Trebišov*, mađ. *Tőketerebes*, nem. *Trebischau*) je grad u Slovačkoj, koji se nalazi u okviru Košičkog kraja.

Prirodni uslovi
---------------

Trebišov je smešten u jugoistočnom delu države, blizu granice sa Mađarskom. Prestonica države, Bratislava, nalazi se 490 km zapadno od grada, a Košice na 50 km zapadno.

**Reljef**: Trebišov se razvio u krajnje severoistočnom delu Panonske nizije. Grad se nalazi na mestu gde ravničarsko tlo na jugu i istoku prelazi u pobrđe na severu i zapadu. Istočno od grada izdiže se planina Slanske vrhi. Nadmorska visina grada je oko 109 metara.

**Klima**: Klima u Trebišovu je umereno kontinentalna.

**Vode**: Kroz Trebišov ne prolazi nikakav vodotok, ali u blizini grada protiče reka Ondava, najvažnija u krajnjem istočnom delu države.

Istorija
--------

Ljudska naselja na ovom prostoru datiraju još iz praistorije. Naselje pod današnjim imenom prvi put se spominje u sredinom 1254. godine, a okolina je već tada bila naseljena Slovacima i Mađarima. Naselje je 1330. godine dobilo gradska prava. Tokom sledećih vekova grad je bio u sastavu Ugarske kao oblasno trgovište. U 16. i 17. veku, Trebišov se našao na granici Ugarske i Osmanskog carstva, koja je bila puna sukoba.

Krajem 1918. godine Trebišov je postao deo novoosnovane Čehoslovačke. U vremenu između 1938-1944. godine grad je bio uključen u Hortijevu Mađarsku, ali je ponovo vraćen Čehoslovačkoj, posle rata. U vreme komunizma grad je naglo industrijalizovan, pa je došlo do naglog povećanja stanovništva. Posle osamostaljenja Slovačke, grad je postao njeno značajno središte, ali je došlo i do velikih problema vezanih za prestrukturiranje privrede.

Stanovništvo
------------

Danas Trebišov ima oko 23.000 stanovnika i poslednjih godina njihov broj lagano raste.

**Etnički sastav**: Po popisu iz 2001. godine sastav je sledeći:

* Slovaci - 86,9%,
* Romi - 8,9%% - najveći postotak među značajnim gradovima u zemlji,
* Mađari - 1,8%%,
* Česi - 0,6%,
* ostali.

**Verski sastav**: Po popisu iz 2001. godine sastav je sledeći:

* rimokatolici - 52,6%,
* grkokatolici - 24,9%,
* ateisti - 10,8%%,
* pravoslavci - 2,1%,
* ostali.

Gradovi pobratimi
-----------------

* Jaslo,  Poljska

Galerija slika
--------------

* Trebišovski muzej, nekada dvoracTrebišovski muzej, nekada dvorac
* Rimokatolička crkvaRimokatolička crkva
* Prostrani gradski parkProstrani gradski park
* Spomenik u gradskom jezgruSpomenik u gradskom jezgru

Spoljašnje veze
---------------

***Trebišov*** na Wikimedijinoj ostavi

* Zvanična stranica grada Trebišova

| * p
* r
* u
 Gradovi u Košičkom kraju |
| --- |
|  | **Košice** • Veliki Kapušani • Gelnica • Dobšina • Kralovski Hlmec • Krompahi • Medzev • Mihalovce • Moldava nad Bodvou • Rožnjava • Sečovce • Sobrance • Spišska Nova Ves • Spišske Vlahi • Stražske • Trebišov • Čierna nad Tisou |  |

| * p
* r
* u
Gradovi u Republici Slovačkoj |
| --- |
| Više od 100.000stanovnika | **Bratislava** †  • **Košice** † |
| Između 100.000 i50.000 stanovnika | **Prešov** †  • **Njitra** †  • **Žilina** †  • **Banska Bistrica** †  • **Trnava** †  • **Martin**  • **Trenčin** †  • **Poprad**  • **Prjevidza** |
| Između 50.000 i20.000 stanovnika | **Zvoljen**  • **Povaška Bistrica**  • **Nove Zamki**  • **Mihalovce**  • **Spiška Nova Ves**  • **Komarno**  • **Ljevice**  • **Humenje**  • **Bardjejov**  • **Liptovski Mikulaš**  • **Pještjani**  • **Ružomberok**  • **Topoljčani**  • **Lučenjec**  • **Čadca**  • **Dubnjica na Vahu**  • **Rimavska Sobota**  • **Partizanske**  • **Šalja**  • **Hlohovec**  • **Dunajska Streda**  • **Vranov na Toploj**  • **Brezno**  • **Trebišov**  • **Novo Mesto na Vahu**  • **Snjina**  • **Senjica**  • **Pezinok**  • **Banovce na Bebravi** |
| † Sedišta slovačkih krajeva |